
Mi-am căutat liniştea în toate ale lumii, 

dar n-am aflat-o nicăieri 

decât într-un ungher cu o carte în mâini 
(Toma de Kempis) 


Introducere 


Mijloacele de comunicare în masă au devenit în zilele noastre o forță deose- 
bită, mai ales prin ultimul intrat pe scenă: Internetul. Ca orice forță, şi aceasta 
poate fi pusă în slujba umanităţii sau poate să fie folosită rău dăunând în acest 
caz şi întorcându-se împotriva oamenilor. Tocmai în acest spirit, deja Conciliul 
al II-lea din Vatican afirma, motivând luarea în considerare a acestui subiect: 


Sfânta Maica Biserică ştie că aceste mijloace, bine întrebuințate, oferă neamului 
omenesc avantaje mari, întrucât contribuie mult la destinderea, la îmbogățirea 
sufletelor şi la răspândirea şi întărirea împărăției lui Dumnezeu. Mai ştie însă că 
oamenii le pot folosi împotriva planului Creatorului divin şi le pot întoarce spre 
propria pierzare; mai mult, ea se nelinişteşte şi inima ei de mamă se umple de 
durere văzând pagubele pe care greşita lor folosire le-a adus deseori omenirii!. 


Ce sunt mijloacele de comunicare socială? Care sunt acestea? Ce impact 
au asupra noastră? Cât de mult ne influențează viața? Cum putem şti când 
mass-media sunt pentru sau împotriva noastră? Când sunt un ajutor pentru 
om? Când sunt împotrivă? Acestea şi altele sunt întrebări pe care trebuie să 
ni le punem mereu. Pentru a putea înțelege ce avem de făcut, vom încerca să 
înțelegem cum s-a folosit Biserica din Moldova de mass-media în decursul 
istoriei şi cum stau lucrurile astăzi. 


1. Terminologie 


Conform DEX, mass-media înseamnă „totalitatea mijloacelor de informare 
a maselor (radio, televiziune, presă etc.)”. Prin alăturarea dintre cuvântul 
englez mass (masă de oameni) şi cuvântul latin media (pluralul substantivului 


1 CONCILIUL ECUMENIC AL II-LEA DIN VATICAN, Decretul asupra mijloacelor de comunicare 
socială Inter mirifica, 2, ARCB, Bucureşti 2000, 47. 

medium, intermediar, transmițător, mijloc, mediu), mass-media desemnează 
mijloacele de comunicare în masă sau chiar comunicarea în masă. În ultimii 
ani, media înlocuieşte întreaga expresie mass-media, desemnând în acelaşi 
timp tehnica de producere şi transmitere a mesajelor, suma mesajelor difuzate 
şi chiar ansamblul producătorilor acestor mesaje?. 

Astfel, „mass-media” este un termen generic care desemnează orice mijloc 
de comunicare în masă (presă tipărită, agenţie de presă, radio, televiziune, 
cinema, afişaj) şi, în acelaşi timp, un intermediar care transmite un mesaj către 
un grup. Aşadar, în funcţie de situație, suportul mediatic (ziar, radio etc.) este 
fie emițătorul mesajului, fie canalul de transmitere a unui mesaj. Acestor 
media „clasice” li se adaugă noile media: industria de casete audio şi video, 
telematica, teletextul. Introducerea ordinatorului a condus la apariția fenome- 
nului multimedia (telematica, videotextul, poşta electronică etc.). Macromedia, 
hypermedia, media analysis, mediatizare, mediere sunt alţi termeni care s-au 
impus în limbajul specialiştilor’. 

Presa, radioul, televiziunea, cinematograful, internetul etc. — toate contribuie 
la crearea unei culturi de masă, diferită de cultura rezervată publicului instruit, 
dobândită prin instituţii de învățământ. 

Prin decretul Inter mirifica al Conciliului al II-lea din Vatican, este creată 
o nouă terminologie prin expresia „comunicaţii sociale”. Comisia pregătitoare 
reține, de fapt, că expresii precum „tehnici de difuzare”, „instrumente audiovi- 
zuale”, „mass-media” sau „comunicarea în masă” nu exprimă, în mod adecvat, 
preocupările, nevoile şi perspectivele Bisericii. Comunicarea nu poate fi redusă 
la simple instrumente tehnice de transmitere, ci trebuie considerată ca un 
proces desfăşurat între oameni. Astfel, expresia propusă a fost „instrumente 
de comunicare socială”, care nu numai că apărea mai adecvată să redea ideea 
de comunicare existentă între ființele umane din societatea contemporană, 
ci permitea să treacă chiar dincolo de mass-media (presa, radioul, televiziunea 
sau cinema-ul). 

Deja primul document original propus spre dezbaterea conciliară conţinea 
şase paragrafe despre „Alte instrumente de comunicare socială”, cum ar fi 
declaraţiile publice, imaginile, publicitatea, casetele audio, discurile etc. In 
sfârşit, cu această expresie se intenționa sublinierea dimensiunii „sociale” a 
mijloacelor necesare realizării unei comunicări în grup. Propunerea unei 
noi terminologii a fost acceptată la Conciliu fără discuţii ulterioare şi, prin 
urmare, a fost aplicată şi de alte documente ale Bisericii, ca, de exemplu, noul 
Cod de drept canonic din 1983. Pornind de la această terminologie, rezultă clar 
că expresia „comunicarea socială”, înțeleasă drept comunicare între persoanele 


2 Cf. D. Popa, Mass-media astăzi, Institutul European, laşi 2002, 5. 
? Cf. C.F. Popescu — R. BÂLBÂIE, Mic dicţionar de jurnalism, Fundaţia Rompres, Bucureşti 
1998, 78. 

umane, include, în afară de simplele instrumente tehnice moderne, toate cele- 
lalte forme de comunicare umană, aşa cum au fost elaborate şi exprimate în 
diferite societăţi şi culturi. 

Codul de drept canonic' şi Codul OrientaP introduc cărțile - sau, mai 
general vorbind, scrierile destinate difuzării publice — în seria celor pe care, 
pornind de la decretul Inter mirifica al Conciliului al II-lea din Vatican, docu- 
mentele bisericeşti le numesc de obicei „instrumente de comunicare socială”. 


2. Mass-media în Moldova până la începutul secolului al XX-lea 


În decursul timpurilor, Biserica a folosit mijloacele de comunicare mai ales 
în activitatea sa de catehizare şi evanghelizare. Imaginile din catacombe, 
papirusurile şi pergamentele, limbile şi alfabetele au constituit mijloace pentru 
a transmite adevărurile de credință. Mai târziu, Biserica s-a folosit de reprezen- 
taţiile sacre; apoi, în timpul Renaşterii, au fost folosite cu acelaşi scop: picturile, 
frescele, mozaicurile din catedrale etc.; din secolul al XV-lea, Biserica a început 
să folosească presa. 

Şi în Moldova, mijloacele de comunicare au fost folosite din plin în decursul 
secolelor. Picturile din biserici, reprezentările teatrale, spectacolele de Crăciun, 
de Paşti sau cu ocazia marilor sărbători etc. — Biserica din Moldova le-a folosit 
în misiunea ei de a predica evanghelia. Citim, de exemplu, în Codex Bandinus 
(1646) cum copiii comunității din laşi, în ziua Bobotezei, au prezentat în fața 
domnului Moldovei, Vasile Lupu, un spectacol de poezii în limba latină. Domnul 
a apreciat ceea ce au făcut copiii”. 

De asemenea, misionarii au scos diferite cărți, de mare ajutor în munca lor 
pastorală. Pentru pastorația în limba română, începând cu secolul al XVII-lea, 
se cunosc mai multe texte în limba română: catehisme, predici, cărți de rugă- 
ciuni, gramatici, dicționare, broşuri pentru dascăli, manuale pentru şcolile 
parohiale. Din cauza costului ridicat al tipăririi cărților şi pentru faptul că cei 
mai mulți nu ştiau să scrie şi să citească, acestea nu erau destinate unui public 
larg. lată câteva dintre ele: Tatăl nostru de Luca Stroici (1593); Catehismul 
lui Gasparo da Notto (1644); Catehismul lui Vito Piluzio (1677); Catehismul 
şi Evangheliile duminicale de peste an de Felix Anton Zauli (1716); Catehismul 
lui Silvestro d'Amelio (1719) — catehism cu 82 de foi scrise în italiană şi română; 
Conciones latinae-muldavo, scrise de Silvestro d'Amelio (1725) — 85 de predici 
latino-române; Două predici din a doua jumătate a secolului al XVIII-lea; 
Gramatica şi dicţionarul lui Francesco Maria Madrelli (1742); Gramatica, 


Cf. CDC, can. 822-823. 

5 Cf. CDC, can. 651-666. 

ê Cf. CDC, can. 824, 2. 

7 Cf. V. URECHIA, Codex Bandinus, Bucureşti 1895. 

dicţionarul şi catehismul lui Francantonio Minotto (1775); Rugăciunile de 
dimineaţă (17176); Diverse materie în lingua Moldava (ghid de conversație 
italian-român); Un Evangheliar, un catehism, un dicționar, diverse dialoguri, 
litanii, rugăciuni şi imnuri de Lorenzo Placido Porcelli (sfârşitul secolului 
al XVIII-lea), Mai multe predici (1800); Cinci manuscrise (sfârşitul secolului 
al XVIII-lea şi începutul secolului al XIX-lea) — predici, catehism, rugăciuni, 
dicționar de Antonio Maria Mauro, Michele Sasiano di Nocera da Pagani, 
Vincenzo Gatti etc.; O gramatică şi un dicționar (1823) de Antonio Maria 
Sciacca; Abecedar pentru învățătura pruncilor catolici din Principatul Moldovei 
(1648); Katekismul krestinesk (1848) — de notat că înaintea textului este 
următoarea dedicație: „Katekismul Kreştinesk pentru daco-romano-catolici 
şi, mai ales, pentru cei ce frecventează şcoalele”; Antonio de Stefano scrie: 
Kalea krucii, ascultarea sfintei Liturghii şi metodul de a face o cuviincioasă 
mărturisire şi spre a lua cu vrednicie sf. Komunicătură, Katekismu kreştinesku 
(1857); Explicaţiuni evanghelice (2 vol. 1858 şi 1859); Rugăciuni către Dum- 
nezeu şi imnuri sacre (1886) etc’. 

Mai notăm la sfârşitul secolului al XIX-lea şi începutul secolului al XX-lea 
apariția unor cărți şi manuale utile pentru dascăli, preoți sau credincioşi. 
Iată câteva: Catehismul pentru catolicii din Moldova, laşi 1885; Călăuza creş- 
tinului, laşi 1885; Mic catehism pentru catolicii din Moldova, laşi 1885; 
Prescurtare de istoria sacră, laşi 19017; Imitaţiunea lui Cristos, laşi 1902; 
Iubirea Macii Domnului, 1903; Istoria Vechiului şi Noului Testament, 1904; 
Noua metodă pentru a învăța cu înlesnire limba italiană, Galaţi 1904; Grama- 
tica italiană, Roman 1905; Calea cerului (mai multe ediţii), Novenă către 
sfânta Fecioară a Rozariului, 1910; Manualul dascălului, laşi 1908; Catehismul 
catolic, cu o prescurtare a istoriei Bisericii pentru tineri şi adulți, de I. Deharbe, 
laşi 1908; Sus inimile, colecţie de cântece religioase, Bacău 1914 ete’. 


3. Mass-media în Moldova de la înființarea Diecezei de laşi până în 1989 


La 27 iunie 1884, papa Leon al XIII-lea a înființat Episcopia de Iaşi, 
numind primul episcop în persoana lui Nicolae Iosif Camilli. Istoria presei 
catolice în Dieceza de Iaşi este plină de frământări, cunoscând perioade de 
linişte şi de tăcere. Ea este istoria câtorva generaţii de creştini, un reflex 
al frământărilor prin care a trecut ţara însăşi. 

Problema presei s-a pus de timpuriu. Astfel, în perioada 1903-1911, apare 
„Calendarul catolic”, viitorul Almanah „Presa Bună” (1913-1916; 1919-1948). 
În prima perioadă a existenței Episcopiei se tipăresc din când în când cărți la 
diferite tipografii din Bacău, Iaşi etc. În 1916, este publicat proiectul de statut 


5 Cf. E. DUMEA, Cărţi şi reviste catolice româneşti în Moldova, Sapientia, laşi 2002, 13-17. 
° Cf. E. DUMEA, Cărţi şi reviste catolice româneşti în Moldova, 11-18. 

al Societăţii Catolice Presa Bună; în 1924, are loc deschiderea Bibliotecii Presa 
Bună, devenită Institutul Presa Bună (1926) sau Editura Presa Bună. Edi- 
tura „Serafica” a fost înființată în anul 1924, la Hălăuceşti. Până în 1913, 
nu era în Moldova nici o revistă catolică. În anul acesta, apar, la laşi, Lumina 
creştinului (1913-august 1916; 1919-1943; 1944-1948 — numere sporadice) 
şi, la Săbăoani, Viaţa (aprilie 1913-august 1916; septembrie 1918-1944). Mai 
târziu, văd lumina tiparului Aurora franciscană (Huşi: 1918-1920; 1921-1927; 
1938-1944), Sentinela catolică (laşi: 1921-1934), Curierul Parohiei Catolice 
din Galaţi (1925-1930), Cruciada noastră misionară (suplimentul revistei 
Viaţa: 1929), Revista noastră (laşi: 1932) etc. În perioada 1913-1948, apare 
Almanahul Viaţa. 

Învăţarea adevărurilor fundamentale ale credinței, modalitatea de a trăi 
aceste adevăruri, relaţiile cu semenii, ştiri din Biserică şi din lume, vieți de 
sfinți etc. constituie conţinutul publicaţiilor catolice din Moldova. „Primul 
areopag al lumii moderne”, presa catolică, are menirea să contribuie la răspân- 
direa şi întărirea împărăției lui Dumnezeu. Rolul ei este aproape acelaşi ca 
al preotului care predică evanghelia şi îi ajută să crească pe cei ce au primit-o. 


a) Editura „Presa Bună” 


În 1915, se întemeiază Biblioteca Populară Catolică. În septembrie 1916, 
este publicat proiectul de statut al Societăţii Catolice Presa Bună, care are ca 
scop tipărirea şi răspândirea scrierilor religioase. Din asociaţie fac parte: 
pr. Mihai Robu, pr. D. Ulivi, pr. Anton Gabor, pr. Anton Romila. În 1924, are 
loc deschiderea Bibliotecii Presa Bună. 

În 1926, este cumpărată o maşină de tipărit. La 31 octombrie 1926, este 
finalizată construirea sediului Tipografiei şi a Atelierului „Presa Bună”, sub 
patronajul sfintei Tereza a Pruncului Isus. Aşa cum reiese din „Actul consti- 
tutiv al Institutului «Presa Bună» din laşi”, dat de către episcopul Mihai Robu 
în ziua de 27 februarie 1928, „scopul Institutului «Presa Bună» este editarea 
şi răspândirea scrierilor bune cu conţinut atât religios, cât şi profan”. 

În februarie 1930, soseşte din Germania o nouă maşină de tipărit, dând 
posibilitatea de a publica mai multe cărți. 

Activitatea editurii cunoaşte perioade prolifice, când sunt tipărite într-un 
tiraj mare reviste şi cărți religioase, şi nu numai, dar cunoaşte şi perioade de 
tăcere impuse de război şi de instalarea la putere a regimului comunist, când, 
pe o perioadă de 45 de ani, Editura şi Tipografia „Presa Bună” îşi încetează 
activitatea. 

Din anul 1924, o dată cu deschiderea Bibliotecii „Presa Bună”, se tipăresc 
peste 100 de cărți şi broşuri, care apar în serii precum Ionor morale” 
(multe traduceri din opera lui Cristofor von Schmidt), „Religioasă”, „Viețile 
sfinților”. 


» 

Tot în prima perioadă de activitate, editura a mai scos şi Almanahul „Presa 
Bună”, precum şi alte titluri, printre care valorosul dicționar al prof. August 
Scriban. 


b) Editura „Serafica” 


Editura „Serafica” a fost înființată în anul 1924, la Hălăuceşti, de către 
Provincia Fraţilor Minori Conventuali din Moldova. A funcționat cu sediul 
la Hălăuceşti (laşi), Bacău şi Săbăoani (Neamţ), tipărind un număr de 78 de 
cărți”. 

După cel de-al II-lea Război Mondial, Editura „Serafica” îşi încetează activi- 
tatea din cauza distrugerii tipografiei. Timp de 42 de ani (1948-1990) nu a 
mai fost tipărită nici o carte. 


c) Revista „Lumina creștinului” 


În anul 1908, un comitet în frunte cu pr. Iosif Malinovski a lansat un apel 
pentru scoaterea unei reviste: „Foaia catolică”. Deoarece pentru abonamente 
nu s-au înscris decât 213 persoane, publicarea revistei nu a fost posibilă. In 
decembrie 1912, pr. dr. Anton Gabor, recent întors de la studii, voind să con- 
tinue ideea tipăririi unei reviste, s-a adresat preoților şi credincioşilor din Diece- 
zele de Iaşi şi de Bucureşti. Nu a primit decât 18 cereri pentru abonament. 
A pornit la drum, pe cheltuiala proprie. Astfel, în ianuarie 1913, cu aprobarea 
şi binecuvântarea episcopului Nicolae Iosif Camilli, scoate primul număr din 
„Lumina creştinului”, în 16 pagini, format mic. Cele 2.000 de exemplare au 
fost expediate părinţilor parohi şi unor credincioşi. 

La 3 mai 1915, colaboratorii, revista şi cititorii ei primesc din partea papei 
Benedict al XV-lea binecuvântarea apostolică. 

Ca al 45-lea organ al Apostolatului Rugăciunii, „Lumina creştinului”, avea 
scopul de a-i instrui pe credincioşi în cele religioase şi de a le face cunoscută 
viața catolică din celelalte părți. De ce „Lumina creştinului”? În articolul 
program din numărul 1 pe anul 1913, este notat: 


Lumina voieşte să fie pentru toţi, adică să propovăduiască pe înțelesul tuturor 
adevărurile aduse nouă de Isus Cristos; să înlesnească totodată răspândirea acelui 
foc dumnezeiesc despre care vorbeşte el însuşi: „Foc am adus din cer pe acest 
pământ şi ce voiesc altceva decât să se aprindă”. Lumină veşnică fie şi prin aceea 
că va aminti evenimentele mai însemnate din lumea catolică, care sunt în stare 
să ne întărească în credința noastră". 


10 Cf. I. SIMON, Franciscanii minori conventuali, Serafica, 39, Bacău 1998, 219-251. 
1 Cf. Lumina creştinului, 1 (1913). 

În august 1916, revista şi-a întrerupt activitatea din cauza războiului. 
Reluată în ianuarie 1919, a continuat să apară regulat până în 1944. 

Răsfoind paginile vechi ale revistei, întâlnim articole doctrinare, istorice, 
pastorale ale episcopilor, vieţi de sfinți, cronici despre evenimente bisericeşti, 
articole despre misionari, poezii religioase, recenzii de cărți, evenimente din 
viața Bisericii Greco-Catolice. Este promovată evlavia către preasfânta Inimă 
a lui Isus. 

Încă de la început, în atenţia publicaţiei au intrat marile evenimente ale lumii, 
în special cele ale Bisericii: Acţiunea Catolică, activitățile pentru promovarea 
păcii, evenimentele religioase din Vatican şi din întreaga lume, greco-catolicii, 
viața locală, problemele pe care le ridicau unele orientări filozofice şi social-poli- 
tice greşite (modernismul, liberalismul şi, mai ales, comunismul). 

Pentru a aduce un plus de lumină în ultimele probleme enunțate, pr. Anton 
Gabor scoate, în 1921, Sentinela catolică, supliment al revistei „Lumina 
creştinului”. Ea a apărut lunar, în patru pagini format ziar, explicând pe înțe- 
lesul tuturor diverse probleme: Concordatul României cu Sfântul Scaun 
(1927), divorţul, schismele, Biserica Catolică în lumina adevărului etc. În 1935, 
Sentinela catolică — între timp îşi schimbase denumirea în Dacia creştină — fuzio- 
nează cu Farul nou (1934-1940) din Bucureşti, dând acestui ziar posibilitatea 
să se dezvolte mai bine. 

Alături de pr. dr. Anton Gabor, la „Lumina creştinului” lucrează pr. Mihai 
Robu şi, mai apoi, poetul pr. Dumitru Andrieş. Printre colaboratori se găsesc: 
pr. Petru 'Tocănel, pr. N. Cancel, pr. Iacob Ferenţ, Roumald Souran, Iosif Frollo, 
Mia Frollo, pr. Iosif Ghiuzan, pr. dr. Iosif Petru Pal, pr. Felix Wiercinski, 
pr. loan Mărtinaş, pr. Dumitru Matei, Emanuel Florens, Zoe Haşdeu, Charlotte 
Sibi, Iosif Naghiu. 

Revista este apreciată şi de autoritățile bisericeşti din alte dieceze: arhiepis- 
copul de Bucureşti Raimund Natzhammer (1905-1924), nunțiul apostolic 
Francisc Marmaggi, episcopul de Cluj Iuliu Hossu, episcopul Traian Frențiu, 
episcopul Gustav Carol Majlath. 

Monseniorul Anton Gabor a condus revista până în anul 1936, mai puțin 
în anul 1928 când îl găsim ca redactor pe pr. Iosif Ghiuzan. După ce Mons. Anton 
Gabor a trecut la Domnul, în anul 1936, revista a fost redactată de pr. Petru 
Pal. Revista are acum 1.500 de exemplare. Din decembrie 1937, la conducerea 
ei a venit pr. Constantin Hausner până în septembrie 1939, când a fost înlocuit 
de pr. Ion Balan. Din 1941, redactor al revistei este pr. dr. Herghelegiu până 
în 1945. Acum îşi dublează numărul de pagini. A urmat pr. Gaspar Bachmeier 
(1945-1948). 

Până în 1927, revista este tipărită la diferite tipografii din oraş. Luând ființă 
Institutul „Presa Bună”, de la 1 ianuarie 1927, revista începe să fie tipărită 
la Tipografia „Presa Bună”. 

În februarie 1930, soseşte noua maşină de tipar din Germania. Cheltuielile 
mari care s-au făcut cu acest prilej îl determină pe părintele Anton Gabor să 
facă mereu apel la credincioşi pentru susținerea presei: 


Faceţi ceva pentru presă! Ascultaţi glasul timpului! (...) La foarte multe se gândesc 
(creştinii): la clopote, la icoane, la zugrăvirea bisericilor şi altele, dar la susținerea 
presei catolice nu. Cu toate acestea, un ziar catolic poate face atâta bine... Şi mai 
ales în aceste vremuri, când necredința caută pe toate căile să răpească comoara 
din inimile celor credincioşi, noi trebuie să avem o îndoită grijă de această presă 
catolică şi printr-însa să-i întărim în credință pe cei şovăitori... Să deschidem, deci, 
ochii înainte de a sosi prăpădul imoralităţii, care ameninţă populațiunea catolică, 
ca şi pe celelalte, şi să dăm un puternic sprijin acestei prese”. 


Ultima duminică din luna octombrie a anului 1934 — era ziua de 28 care 
coincidea cu sărbătoarea lui Cristos Rege — a fost aleasă ca Ziua Presei, „o zi 
de cercetare a cugetului pentru toți catolicii, ca să vadă ce au făcut şi ce mai 
au de făcut în sprijinul presei”, o zi pe care Mons. A. Gabor o vrea „gene- 
ralizată în toată țara şi sărbătorită cu deosebit interes prin festivaluri, expoziții 
de cărți şi reviste, împărțiri de cataloage, reclame etc., ca să se deştepte cât 
mai mult interesul credincioşilor”. 

În 1935, pe lângă faptul că apare „un puternic ziar catolic la Bucureşti” 
(rezultat din unirea Daciei creştine de la laşi cu Farul nou de la Bucureşti), 
se deschide şi o tipografie catolică cu acelaşi nume — „Presa Bună” — la Chişinău, 
„care voieşte să fie şi în acel oraş o instituţie de cultură creştinească şi româ- 
nească”. La începutul anului 1936, mai sunt încă dificultăţi cu punerea în 
funcțiune a acestei tipografii, fiind nevoie de „literă rusească şi românească, 
precum şi de alte maşini mici etc.” 

În primăvara anului 1944, din cauza războiului, tipografia de la Iaşi este 
dusă în Transilvania. Se încearcă mai întâi tipărirea revistei la alte tipografii 
la trei luni o dată. 

În numărul din ianuarie, februarie, martie 1945 din Lumina creştinului, 
editat la „Presa Bună”, dar tipărit la Tipografia „Progresul” din Iaşi, este pre- 
zentată starea Institutului „Presa Bună” în anul 1944 în aceşti termeni: 


Tipografia noastră nu mai este la Iaşi. Când... era aprovizionată cu de toate, 
atunci când se tipărea în 20.000 de exemplare „catehismul prescurtat”, o carte 
de rugăciuni a sfântului Anton, revista Lumina creştinului, număr festiv pe 
aprilie, cu un bogat material ilustrat în cinstea Excelenței sale Mons. Mihai Robu, 
care împlinea la 10 aprilie 60 de ani, şi o serie de tipărituri noi aveau să intre în 
lucru, evenimentele au zădărnicit toate, atunci începu exodul. Situaţia aceasta 
ne-a silit să tipărim la alte tipografii calendarul nostru pe anul 1945. Lipsiţi de 


12 Cf. Lumina creştinului, (1932) 157-159. 
13 Cf. Lumina creştinului, (1934), 156-157. 

fonduri, n-am mai fost în stare să tipărim almanahul obişnuit al „Presei Bunei” 
pe 1945. Iar acum, dacă am reuşit să scoatem revista noastră, Lumina creştinului, 
cel puţin la trei luni o dată, ne costă foarte scump“. 


Între timp, evenimentele evoluează. Numere sporadice apar până în 1948. 
În decembrie 1948, autorităţile comuniste au procedat la naționalizarea şi 
confiscarea 'Tipografiei „Presa Bună”, lucru adus la cunoştinţa Episcopiei de 
Iaşi de Domeniul Bunurilor Episcopiei Române-Unite Beiuş, la 20 ianuarie 
1949. 

La 15 ianuarie 1949, Editura şi Tipografia „Presa Bună”, precum şi Lumina 
creştinului, au fost radiate din oficiu din registrul Camerei de Comerţ Iaşi, 
„din lipsă de activitate”. Pentru editură, ca şi pentru „Lumina creştinului”, 
începe perioada de tăcere. Comuniştii se instalaseră de-a binelea. Erau mulți 
preoți închişi. Cea mai mare parte a bunurilor Bisericii au fost confiscate. 
Cenzura şi securitatea erau la ele acasă. Mulți râvneau după o publicație reli- 
gioasă. Exista o adevărată foame după cuvântul scris, dar cine s-o potolească? 
A rămas doar forma transmiterii lui din gură în gură sau cititul pe ascuns a 
vechilor publicaţii ascunse cu grijă prin poduri sau în lăzi mari. În afara calen- 
darului de perete şi a cărților de rugăciuni, nu se putea publica nimic. 


d) Revista „Viaţa” 


În paralel cu încercarea de editare a Luminii creştinului, la Săbăoani, 
jud. Neamţ, în 1912, preotul Iosif Tălmăcel, OFMConv., a lansat ideea înfiin- 
țării unei reviste sau a unui jurnal pentru catolicii din Săbăoani. După ce au 
discutat cu cei în drept şi au analizat posibilitățile materiale, la 14 aprilie 1913, 
preoţii Graţian Carpaţi şi Iosif Tălmăcel au publicat primul număr al buleti- 
nului Parohiei Catolice din Săbăoani: Viața. Cu privire la programul revistei, 
părintele Carpaţi scrie: 


M-am hotărât să scot la iveală o broşură cu numele „Viaţa”, buletin al Parohiei 
Catolice din Săbăoani, care, precum arată şi titlul, va cuprinde toate cele ce privesc 
pe un creştin adevărat şi pe un cetăţean în viața de toate zilele. In acest buletin, 
care va apărea din când în când, se vor trata toate acele chestiuni practice care 
interesează parohia noastră. Şi iată în puţine cuvinte programul ce ne-am propus 
a desfăşura cu ajutorul lui Dumnezeu: „Vom căuta din răsputeri ca poporul nostru 
să aibă o viaţă sufletească cât se poate mai fericită”. 


Revista a apărut neîntrerupt până în 1944 (exceptând perioada 1 septembrie 
1916 — 1 septembrie 1918); numărul din martie 1944 apare la Săbăoani, iar 
numărul combinat aprilie-mai, la Beiuş. 


14 Cf. Lumina creştinului, (1945). 
'5 Cf. Viaţa, 1 (1913). 

În cele peste 8.000 de pagini tipărite, revista a tratat, printre altele, despre 
viața unor sfinţi, instrucţiuni despre sărbătorile ce se apropiau, sfaturi gospo- 
dăreşti, dialoguri morale, poezii, anunțuri ce interesau parohia, îndemnuri 
patriotice, mici istorioare, conferințe catehetice, vieţi de misionari, subiecte 
despre franciscani etc. 

Principalii colaboratori au fost: pr. Iosif Tălmăcel, pr. Bonaventura Morariu, 
pr. Dominic Neculăeş, pr. Ion Gârleanu, pr. Graţian Carpaţi, Ulderic Cipolloni, 
pr. Anton Bişoc, pr. loan Ladan (1930), pr. Alois Herciu. Revista apare mai întâi 
la Săbăoani şi se tipăreşte la firma fraţilor Rothenberg, la Roman. Apoi îşi are 
sediul la Răducăneni, Hălăuceşti, Huşi, Bacău (1920) şi Faraoani, iar după 1921, 
revine la Hălăuceşti, apoi la Bacău (1930-1932) şi, din mai 1932, la Săbăoani. 
Schimbarea sediului a depins de locul unde era principalul ei redactor, pr. Iosif 
Tălmăcel. 

Cu toate că revista avea un caracter local, ea a fost apreciată de mulți 
preoți, care au cerut să o primească şi chiar să publice unele articole. De aceea, 
ea nu a mai păstrat caracterul de buletin al Parohiei Săbăoani, ci s-a numit 
Buletin Parohial Catolic, având un caracter mult mai larg. Revista a putut 
fi scoasă lunar într-un număr mare de exemplare şi cu mai multe pagini. 


e) Alte publicații 


În iunie 1925, pr. Ulderic Cipolloni scoate primul număr al Curierului Paro- 
hiei Catolice din Galaţi. Majoritatea articolelor erau traduceri sau prelucrări 
din autori străini, dar apar şi explicaţii la lecturile biblice, despre sfântul Anton 
şi sfântul Francisc, rubrici ca „Ideile lui Toader” (explicaţii la unele probleme 
teologice), „Păcatul modern”, „Jos cu moda deşănțată”. Revista apare până în 
decembrie 1930. Printre colaboratori şi redactori: pr. Ulderic Cipolloni, pr. 
Bonaventura Morariu, pr. loan Duma etc. 

La 29 ianuarie 1929, episcopul Robu a aprobat suplimentul revistei Viaţa, 
intitulat Cruciada noastră misionară, „menit a trezi” — după cum scrie epis- 
copul Robu - „interesul pentru misiuni printre catolicii noştri din România 
şi a-i îndemna la apărarea misiunilor”. În 1931, acelaşi episcop a aprobat apa- 
riția publicaţiei Asociaţiei Copiilor şi Tinerilor Catolici din Iaşi, intitulată 
Revista noastră, coordonată de parohul Dumitru Romila. În cuvântul adresat 
copiilor din asociaţie, preotul D. Romila scria: 


Revista aceasta e numai pentru voi, căci ea va fi călăuza asociaţiilor tinereşti dornice 
de bine şi progres. (...) În asociaţie ne vom îngriji ca educaţia voastră bună să aducă 
bucurie şi foloase tuturor celor care trăiţi împreună, iar pentru ca îndemnurile 
ce le veţi primi la „asociaţie” să nu fie uitate, vă dăm ca tovarăş revista noastră, 
în care veţi găsi sfaturi bune, exemple şi povestiri folositoare'*. 


16 Cf. Revista noastră, (1931). 


208 DIALOG TEOLOGIC 12 (2003) 


Pentru promovarea misiunilor, pr. lon Gârleanu a scos revista Micul misionar, 
cu o viață la fel de scurtă ca şi cea de la Iaşi. 

În septembrie 1918, pr. losif Tălmăcel scoate, la Huşi, Aurora franciscană, 

curierul terțiarilor franciscani din România (patru pagini la început, apoi mai 
multe), cuprinzând problemele care privesc acest ordin, idei pentru medi- 
taţie, viața unui sfânt franciscan, ştiri şi sfaturi practice. In 1920, se mută 
la Faraoani, unde încetează să mai apară; apare din nou în anul următor, 
până în februarie 1927. La 7 februarie 1937, episcopul Robu a aprobat reluarea 
publicării revistei; reapare în martie 1938 şi încetează definitiv în primăvara 
lui 1944. 

În 1938, ep. Mihai Robu a permis apariţia la Cernăuţi a ziarului Katolische 
Volkswacht, condus de un comitet coordonat de pr. Iosif Luczko şi Gh. Goebel, 
directorul Orfelinatului Catolic-German „losefinum”. Ziarul apăra interesele 
spirituale ale credincioşilor catolici din Bucovina, în număr de 60.000, ferindu-i 
totodată de curentele subversive bolşevice sau național-socialiste şi întărindu-le 
sentimentele de dragoste față de Regatul României şi față de Biserica Catolică. 


4. Mass-media în Moldova după 1989 


Chiar dacă în perioada comunistă Biserica a fost izolată şi au fost multe 
interdicții şi îngrădiri, ea s-a folosit totuşi de unele media. Astfel, în acest timp, 
s-a tipărit Catehismul explicat, calendarul de perete (chiar dacă în puţine 
exemplare, în aşa fel încât trebuiau împărțite unul la două familii), cărți de 
rugăciune şi de cântări etc. Preoții s-au folosit de afişiere şi, uneori, spre finalul 
perioadei comuniste, şi de diapozitive sau de videocasete. Şi anunţurile care 
se făceau în biserici tot o formă de comunicare erau. 


a) Presa scrisă 


După 1989, se redeschid sau se înființează Editurile „Presa Bună” (1992), 
„Serafica” (1993) „Sapientia” (2000), a 'Misionarilor Verbiţi (1993). Încep să 
se publice numeroase cărți şi reapar sau iau ființă publicaţii: Lumina creş- 
tinului (1990), Isus, prietenul copiilor (1991), De la Răsărit până la Apus 
(1998), Buletin istoric (2000), Almanahul „Presa Bună” (1993), Calendarul 
Romano-Catolic (1994), Agenda liturgică (1993), Mesagerul sfântului Anton 
(1994), Dialog teologic (1998) etc. 

Există azi în Moldova 34 de publicaţii care depind de parohii, asociaţii, con- 
gregațţii, instituţii de învățământ etc. (vezi lista lor în Anexe). Dincolo de 
lipsurile prezente în majoritatea acestor publicaţii (greşeli gramaticale, lipsa 
informaţiilor locale, articole lungi, tehnoredactare defectuoasă, număr incon- 
stant de pagini, apariții întâmplătoare), pe paginile lor se vede efortul de a-şi 
găsi un loc. Este evident că viitorul este al acelor publicaţii care vor şti să 
reflecte cât mai bine preocupările şi problemele oamenilor cărora şi-au propus 
să le slujească. 

O mare parte dintre cărţi şi publicaţii sunt tipărite la Tipografia „Presa 
Bună” (1992) sau la Minitipografia Verbiţilor din Traian (1993); o altă parte 
sunt tipărite la tipografii din Iaşi, Bacău, Padova, Madrid etc. 

De o mare importanţă sunt foile duminicale, Calendarul catolic-ortodox, 
iconițele cu rugăciuni pentru binecuvântarea caselor etc., scoase de Misionarii 
Cuvântului Divin din Traian. De asemenea, diverse pliante, foi, afişe s-au 
tipărit şi folosit în diferite parohii. 

S-au deschis librării pentru desfacerea materialelor religioase: „Presa 
Bună” (1992), „Sapientia” (2001), Librăria Franciscanilor din Roman, Librăria 
Verbiţilor din Traian, Librăria Bacău-centru, Librăria „Sfântul Vincențiu de 
Paul” din Oneşti; alte librării mai mici au luat ființă în cadrul parohiilor sau 
al bisericilor. 

Din 1996, în ultima duminică din octombrie, a început să se celebreze Ziua 
Presei, care a fost mutată în 2001 în duminica de dinaintea solemnităţii 
Rusaliilor, pentru a lăsa loc organizării mai bine a Zilei Misiunilor. În Ziua Presei, 
credincioşii sunt îndemnați să se roage pentru răspândirea cărților bune. Este 
şi o ocazie potrivită pentru a reevalua rolul comunicaţiilor sociale şi pentru 
a reflecta asupra rolului cărților bune, a influenţei pe care o pot avea acestea 
asupra sănătăţii spirituale a oamenilor, a importanței răspândirii cuvântului 
scris şi a susținerii tipăriturilor religioase. Mesajul Sfântului Părinte constituie 
un punct de pornire. Ziua Presei coincide cu Ziua Mondială a Comunica- 
țiilor Sociale. Această zi, care îşi are rădăcinile în voința Conciliului ecumenic 
al II-lea din Vatican, este celebrată în fiecare an în duminica de dinaintea 
solemnităţii Rusaliilor. Mesajul papei pentru această zi este publicat în mod 
tradițional la 24 ianuarie, sărbătoarea sfântului Francisc de Sales, patronul 
ziariştilor. Prin această zi, se încurajează folosirea acestor mijloace pentru o 
cât mai bună proclamare a evangheliei, încât să poată fi cunoscută şi înțeleasă 
de tot mai mulți oameni. 

Biserica are acum prilejul de a se exprima şi în presa laică; există în acest 
sens colaborare cu mass-media seculare prin articole sau rubrici permanente 
la Iaşi, Bacău, Roman, Piatra Neamţ etc. Chiar dacă uneori redactorii de ziare, 
din proprie inițiativă, prezintă Biserica într-o lumină mai puţin pozitivă, 
urmărind senzaţionalul, există totuşi deschidere şi interes şi pentru faptele 
religioase pozitive. 


b) Audiovizualul 


În privința audiovizualului, în 1998 s-a încercat, dar fără succes, obținerea 
licenţei pentru un post de radio, „Gloria”, la Iaşi. Au rămas transmisiile 
unor emisiuni pe diferite teme religioase la diferite posturi de radio şi tele- 
viziune din laşi şi Bacău (în laşi, de exemplu, a funcționat trei-patru ani, la 
Radio Europa Nova, o emisiune săptămânală ecumenică „Lumina din noi”); 

la sărbătorile mari sunt transmise uneori Liturghii la radio sau la televiziune; 
de semnalat şi diferite emisiuni culturale, recreative şi religioase la staţiile 
de radio locale din Săbăoani şi Luizi-Călugăra, precum şi transmiterea Litur- 
ghiei de duminică în Tămăşeni şi Adjudeni, prin televiziunea prin cablu. 

Mai trebuie spus în această privință că activitatea Bisericii locale de Iaşi 
este reflectată şi de Radio Vatican, postul de radio al Sfântului Scaun, care, 
alături de altele seculare (Europa Liberă, Vocea Americii), prin informații şi 
ştiri creştine, ca şi prin denunțarea încălcărilor libertăţii religioase, a ținut 
trează conştiinţa românilor şi în timpul perioadei comuniste. Programul în 
limba română este transmis zilnic între orele 21.00 şi 21.20 şi dimineața 
(în reluare) între orele 7.20 şi 7.40, în benzile de unde scurte cu lungimile 
de 41 şi 49 m, respectiv 7365 şi 6185 kHz, şi pe unde medii, pe frecvența de 
1611 kHz (186 m). 

Spectacole, piese de teatru, concerte de colinde la Crăciun, Paşti sau cu alte 
ocazii încep sau continuă să fie prezentate în liceele catolice, seminarii, parohii. 

Tot după 1989, s-au editat casete cu muzică religioasă sau pentru cateheze 
(Fraţii Şcolilor Creştine). În dieceză au ajuns şi casete audio cu cântece, înregis- 
trate în ţară, precum şi casete video, cu titrare în limba română, scoase de 
Paulinele de la Bucureşti. 

În cateheză au început să fie folosite diapozitivele, retroproiectorul şi, mai 
nou, videoproiectorul. De asemenea, în numeroase comunități, în biserici sau 
în cadrul catehezelor, încep să fie prezentate filme religioase. 


c) Internetul 


Biserica începe să fie prezentă şi pe Internet. Începând cu 12 mai 2002, 
este lansat oficial site-ul Diecezei de laşi: www.ercis.ro. Apoi, rând pe rând, 
sunt prezente pe Internet, prin site-urile lor, diverse parohii, asociaţii şi 
congregații religioase (vezi lista în Anexe). Librăria on-line, accesibilă atât 
de pe site-ul Diecezei de Iaşi (www.ercis.ro), cât şi de pe site-ul Catholica 
(www.catholica.ro), oferă sute de titluri de carte religioasă — dar şi casete audio, 
video şi CD-uri — de la edituri catolice, dar şi ortodoxe sau neconfesionale. De 
la lansare (2002), librăria virtuală, cu un sistem extrem de simplu de coman- 
dare a cărților, s-a bucurat de un real succes, doritori de carte din toate col- 
ţurile țării trimițând nu de puţine ori comenzi mari. 


d) Participare la alte niveluri 


La nivel naţional (prezentă fiind şi Biserica locală), se încearcă o organizare 
mai bună în privința comunicaţiilor sociale. Au fost deja mai multe întâlniri 
ale operatorilor mass-media din țară: Sinaia — două, laşi, Cluj. 

În perioada 18-20 septembrie 2002, operatorii din mass-media catolice s-au 
întrunit la Institutul Teologic Romano-Catolic „Sfântul Iosif” din Iaşi. S-au 

trecut în revistă toate editurile, publicaţiile, librăriile, posturile de radio şi 
site-urile Internet catolice din țară. Aici s-a constatat că Biserica Catolică din 
România are nu mai puțin de 15 edituri, 15 librării, peste 60 de periodice şi 
aproape 20 de site-uri ale unor dieceze, parohii sau congregații călugăreşti 
şi un post de radio la Blaj. Din toate acestea, la acea dată, 4 edituri, 34 de 
publicaţii, 6 librării şi 9 situri ţineau de Dieceza de Iaşi. 

În perioada 10-12 iunie 2003, a avut loc, la Cluj, cea de-a IV-a Întâlnire 
Naţională a Operatorilor din mass-media Catolice, în care s-a ales Comisia 
Naţională pentru Comunicaţii Sociale, reprezentanţi pentru birourile de presă, 
presa scrisă, Internet şi audiovizual. 

În perioada 27-30 noiembrie 2003, membrii Comisiei pentru Comuni- 
caţii Sociale a Conferinţei Episcopale Române s-au reunit pentru prima oară 
la Bucureşti, unde s-a aprobat înființarea unui birou permanent de comuni- 
caţii în Capitală şi s-a dezbătut programul viitoarei întâlniri a operatorilor 
mass-media catolice, care va avea loc probabil la Miercurea-Ciuc în perioada 
28 aprilie — 2 mai 2004. 

În aceste întâlniri s-a discutat şi despre site-urile catholica.ro, mediacat.ro, 
diasporacatolica.ro, profamilia.ro etc. şi despre colaborarea cu acestea. 

Biserica locală a fost prezentă prin reprezentanţi şi la întâlnirile organizate 
de World Vision, în care s-au tratat şi probleme legate de mass-media. În 
mesajul final de la întâlnirea naţională de la Bucureşti (15-16 iunie 2000), 
se spunea: „Noi, jurnaliştii şi alți slujitori ai mass-media, care ne-am pus inte- 
ligenţa şi mijloacele tehnice în slujba imoralităţii şi a hulei împotriva lui 
Dumnezeu, ne mărturisim vina de a fi oferit vrăjmaşului lui Dumnezeu mijlocul 
cel mai puternic de otrăvire a sufletului neamului. Doamne, te rugăm, iartă-ne!” 

De asemenea, Dieceza de Iaşi a fost prezentă, fiind şi membră, la întâlnirile 
UCIP (Uniunea Internaţională a Presei Catolice). Aceasta a fost fondată în 
1927 şi adună în jurul ei mii de ziarişti, editori de ziare şi reviste, profesori de 
jurnalistică şi alte mijloace de comunicaţie socială, din peste 100 de țări. De 
pe toate continentele UCIP-ul organizează la fiecare trei ani un congres mon- 
dial. Primul a avut loc în 1930, la Bruxelles. 

Trecem acum în revistă principalele componente ale mass-media prezente 
în Dieceza de laşi. Pentru a vedea lista completă, precum şi alte amănunte, 
se pot consulta Anexele. 


Editura „Presa Bună” 

O dată cu schimbările din decembrie 1989, încep să reapară cărțile atât 
de aşteptate de cititorii creştini. La 19 mai 1992, a avut loc redeschiderea 
oficială a Editurii şi a Tipografiei „Presa Bună” laşi. 

Din 1992, Editura „Presa Bună” a publicat un număr de peste 300 de titluri, 
care abordează domenii variate (religie, filozofie, cultură, istorie, geografie etc.) 
şi se adresează deopotrivă creştinilor, specialiştilor, teologilor, dar şi tuturor 

acelora care, însetaţi de cunoaştere, vor să cunoască şi să înțeleagă credința 
creştină. 

Cărţile care abordează domeniul religiei cuprind vieţi ale sfinților şi ale 
martirilor, sfintele Evanghelii, antropologie creştină, istoria Bisericilor creş- 
tine, lecționare, rugăciuni, documente, enciclice, scrisori şi mesaje ale papilor, 
cateheze, broşuri şi cântece religioase, manuale de religie etc. 

Un număr mare de cărți se adresează în mod special tinerilor şi copiilor. 

Multe dintre titluri apar în colecții precum „Documente” (enciclice, decla- 
rații, scrisori apostolice etc.), „Mesaje” (discursuri şi mesaje date cu ocazia 
unor evenimente speciale), „Jubileu” (materiale pentru catehizare şi celebrări 
liturgice). Acestea din urmă se adresează în special preoților, cateheţilor, profe- 
sorilor de religie. 

Publicaţii periodice care apar astăzi la Editura „Presa Bună”: „Lumina 
creștinului”; „Isus, prietenul copiilor”; „De la Răsărit până la Apus”; „Buletin 
istoric”; Almanahul „Presa Bună”; Calendarul Romano-Catolic; Agenda 
liturgică. 

La 11 ani de existență, Editura „Presa Bună” are peste 300 de titluri. În 
2003, s-au publicat cărți şi broşuri: 45: dintre care 8 în colecția „Documente”, 
8 în colecția „Mesaje”; „Lumina creştinului”: 17.348 de exemplare; „Isus, 
prietenul copiilor”: 4.815 exemplare; „De la Răsărit până la Apus”: 1.577 de 
exemplare; Almanahul „Presa Bună”: 2.065 de exemplare; Agenda liturgică: 
560 de exemplare; Calendarul de perete: 68.660 de exemplare. 


Lumina creştinului 


După decembrie 1989, s-a deschis o altă perioadă. Scoaterea unei publicaţii 
a devenit posibilă. Nu existau însă mijloace tehnice. Într-o formă simplă, în 
format A4, s-a reluat publicarea Luminii creștinului. În articolul de fond, 
Preasfinţitul Petru Gherghel, pe atunci ordinarius de laşi, notează: „Acum 
a sosit din nou ora luminii, a adevărului şi a dreptăţii, ora lui Cristos. Acum 
s-a deschis calea spre «Lumina creştinului», care din anul 1948 n-a mai apărut. 
O repunem pe sfeşnicul catolic creştin, care să lumineze tuturor celor din casă 
(ef. Mt 5,15) şi îi invităm pe toţi: Veniţi şi luaţi lumină!” 

Din colectivul de redacție făceau parte: Mons. Petru Gherghel, pr. Aurel 
Percă, pr. Vladimir Petercă. Adresa şi administraţia revistei erau la Insti- 
tutul Teologic din laşi. Colaboratori erau profesorii de la acelaşi institut. 
Iulie-august au apărut împreună. 

În ianuarie 1991, formatul publicaţiei s-a schimbat în formă de ziar; re- 
dacția s-a mutat în Bd. Ştefan cel Mare, 26, iar colectivul de redacţie era 
format din pr. Isidor Chinez, pr. Alois Bulai şi pr. Cornel Cadar. Numărul 


11 Cf. Lumina creştinului, 1 (1990). 

semnatarilor şi al abonaților a început să crească. Tipărirea se făcea la Tipo- 
grafia Arhiepiscopiei de Bucureşti din Buzău. Revista căuta să-şi găsească un 
loc. Încet, încet, au început să se definească rubricile: „Monografii”, „Pentru 
cei mici”, „Pentru tineri”, „Ştiri” etc. Din martie 1992, după ce au fost insta- 
late maşinile tipografice şi s-a redeschis Institutul şi Editura „Presa Bună”, 
tipărirea Luminii creştinului se va face la Iaşi, sub îngrijirea pr. Iosif Comoraşu, 
numit director la tipografie. Începând cu octombrie 1992, după plecarea pr. 
Isidor Chinez la studii, coordonarea revistei a fost încredințată pr. Cornel 
Cadar. La tipografie, sosind o maşină de fălțuit, mult aşteptată, a devenit 
posibilă trecerea la formatul mic (din martie 1994). Din decembrie 2002, 
coperta a început să fie tipărită în patru culori. Au fost ani în care numărul 
abonaților a ajuns la peste 20.000. Până în 2003, din colectivul de redacţie au mai 
făcut parte: pr. Alois Bulai (ianuarie 1991 — februarie 1992), pr. Gheorghe Miclăuş 
(august 1992 — septembrie 1994), pr. Ştefan Lupu (octombrie 1992 — septembrie 
1994), pr. Mihai Pătraşcu (octombrie 1994 — noiembrie 1996), pr. Iosif Dorcu 
(octombrie 1994 — iulie 1995), pr. Cristinel Fodor (octombrie 1994 — octombrie 
2000), pr. Benone Lucaci (octombrie 1994 — noiembrie 1998), pr. Alois Moraru 
(decembrie 1998 — noiembrie 2002), pr. Mihai Roca (octombrie 2001 — august 
2002). 
Îndemnul din primul număr al revistei rămâne valabil: 


Primeşte, aşadar, iubite cititor, această „Lumină a creştinului”, care bate cu oare- 
care sfială la uşa ta; primeşte-o, căci îţi va fi întotdeauna prieten şi sfătuitor la 
bine în toate împrejurările. 

Dea Dumnezeu ca această „Lumină” să pătrundă până în cea din urmă locuință 
unde se află un catolic, spre a-i aminti ceva despre credință, despre datoriile lui, 
şi astfel, să-şi dea bine seama de ceea ce trebuie să facă spre a se putea mântui. In 
chipul acesta, „Lumina creştinului” ar fi un adevărat ajutor şi, întrucâtva, un 
suplinitor al preotului acolo unde el nu poate pătrunde decât rareori, şi atunci numai 
în grabă. Această „Lumină” i-ar sta întotdeauna la îndemână, să-l lumineze când 
ar lua-o în mână. 

Oricine ai fi, cel ce citeşti aceste rânduri aduse ca o solie de „Lumina creştinului”, 
ia-ți hotărârea de a sprijini după putință această „Lumină”, ca să-şi poată ajunge, 
cât de puțin, ţinta propusă. 

Isus Cristos, adevărata „lumină a lumii” să-i fie alături cu binecuvântarea sa în 
drumul ei, ca să aducă roade îmbelşugate în inimile tuturor acelora care o vor primi 
în mijlocul lor'*. 


Site-ul Diecezei de laşi (www.ercis.ro) 


Istoric. Ideea a început în 1999, când se dorea ca revista Lumina creștinului 
să fie prezentă pe Internet. Astfel, în perioada noiembrie 1999 — februarie 2002, 


18 Cf. Lumina creştinului, 1 (1913). 

revista s-a aflat pe www.greek-catholic.ro. În noiembrie-decembrie 2001, 
s-au inițiat lucrările pentru un site propriu al Diecezei. S-a găsit spaţiu la 
THost.com şi s-a cumpărat domeniul de la www.rnc.ro. Pe 21 decembrie 2001, 
spaţiul şi domeniul erau active. În prima parte a lunii ianuarie 2002, pe baza 
unei scheme de meniu, s-a trecut la consultarea a cât mai multe persoane 
interesate, care au venit cu propuneri. Uşor, uşor, prin bunăvoința ipodia- 
conului Radu Capan, site-ul a început să se dezvolte. În martie 2002, revista 
Lumina creştinului era pe noul sit. O contribuţie importantă la dezvoltarea 
site-ului a a avut-o şi o are în continuare pr. Iosif Dorcu. 

Prin bunăvoința celor de la 7Host.com (Michele Piscopo, Mauro Lanci, 
Alberto Persello, Carmine Guerra, Lucio Maria De Marco, Andrea Contaldo), 
site-ul are la dispoziție 200Mega, acces la componente ASP ultima generaţie, 
10 conturi FTP adrese de e-mail nelimitate etc. 

„Novum gaudium et spes nova” (O nouă bucurie şi o speranță nouă) — acesta 
este titlul scrisorii pastorale a Preasfințitului Petru Gherghel, dată în ziua 
de 25 iunie 2002. Scrisoarea este adresată „către toți slujitorii altarului şi ai 
sufletelor, către toate persoanele consacrate, către toți fiii şi fiicele Bisericii, 
către toți prietenii şi către toți cei de bunăvoință” şi face cunoscut că, 
„începând cu 12 mai 2002, Ziua Mondială a Comunicaţiilor Sociale şi Ziua 
Presei în Dieceza de laşi, este lansat şi deschis oficial site-ul Diecezei, la 
adresa: www.ercis.ro, având aprobare şi binecuvântare”. 

După apelul de a contribui „la dezvoltarea şi menținerea la zi a site-ului 
prin ştiri şi fotografii”, în scrisoare se exprimă recunoştinţa şi mulțumirea 
„pentru cei care au lucrat şi au ajutat la dezvoltarea site-ului: echipei şi 
colaboratorilor de la Iaşi; firmei italiene 7Host.com, condusă de Michele 
Piscopo, pentru spaţiul oferit, şi, de asemenea, ipodiaconului Radu Capan de 
la Cluj, pentru munca pe care o depune la construcţia şi dezvoltarea site-ului”. 

Obiective. Site-ul vine în sprijinul activității pastorale a preoților şi ajută 
în problemele organizatorice ale Diecezei. „Este o modalitate de informare 
rapidă cu privire la evenimentele care au loc în viața Diecezei şi reprezintă 
o punte de legătură cu persoanele plecate departe de țară”. De asemenea, site-ul 
este foarte util „în procesul de desfăşurare a Sinodului diecezan” (2001-2004). 

Cuprins. Site-ul, în final, va oferi: o parte de prezentare: Dieceza de Iaşi, 
episcopii, organisme diecezane, decanate şi parohii, preoții, învățământul, aso- 
ciații şi organizaţii, viața consacrată; o parte de liturgie: calendar, agendă 
liturgică, Liturghier, Liturgia orelor, ritualuri, cântece, rugăciuni; o parte de 
actualități: documente episcopale, album foto, viața Diecezei, proces de beati- 
ficare, Sinodul, ecumenism, tineri, misiuni, articole; o parte de bibliotecă: 
istorie, Biblie, magisteriu, Drept canonic, predici şi meditații, viața sfinților, 
publicaţii etc.; o parte de cateheză: catehisme, sacramente, copii, tineri, familii, 
pro vita, Sinod; o parte de servicii: despre site, cartea de oaspeţi, librărie 
on-line, site-uri recomandate etc. 

Editura „Sapientia” 


În luna decembrie 2000, Editura Institutului Teologic Romano-Catolic 
„Sfântul Iosif” din Iaşi a fost înregistrată la Biblioteca Naţională a României 
cu titlul de Editura „Sapientia”. Până la acea dată, în cadrul institutului, 
funcționa deja de prin anii '70 un fel de editură, numită în jargon „cocârlă”, 
şi care se ocupa cu editarea cursurilor de teologie şi a unor cărți de spirituali- 
tate (atât cât se putea în acea vreme). Motivul pentru care s-a făcut acest 
„salt de calitate” nu a fost atât cel de a mări numărul editurilor catolice, cât, 
mai ales, cel de a avea la îndemână un instrument mai adecvat pentru a 
putea realiza un apostolat al culturii religioase catolice. 

Cuvântul „sapientia” este un termen latin şi înseamnă „înțelepciune”. 
Simbolul ales reprezintă primele două litere din limba greacă a numelui lui 
Cristos (X+P) şi vor să indice că înțelepciunea pe care o căutăm şi pe care 
dorim să o răspândim este înțelepciunea lui Cristos, sau, mai bine zis, pe 
Cristos-Înţelepciunea. 

Un vechi proverb chinez, preluat ca principiu de viață şi de Maica Tereza 
de Calcutta, spune: „Decât să te plângi de întuneric, mai bine aprinzi o lumâ- 
nare!” În cazul editurii, aceasta înseamnă că, dacă nu putem opri curentul 
care duce la secularizarea şi individualizarea societăţii, se poate totuşi preveni 
şi evita, în unele cazuri, consecinţele sale devastatoare în sânul comunităţilor 
catolice. 

În această perspectivă, alături de manualele de teologie elaborate de profe- 
sorii de la Seminar şi necesare, în primul rând, celor ce studiază teologia, edi- 
tura doreşte să publice şi alte materiale care să vină în sprijinul celor care 
se află în activitatea pastorală, precum şi a creştinilor dornici să crească în 
cunoaşterea credinței. 

„Dialog teologic” şi „Drumuri deschise” sunt publicaţiile care apar sub 
aceeaşi editură. Există, de asemenea, şi Librăria „Sapientia” care funcţionează 
în cadrul Institutului Teologic din laşi. La adresa www.itre.ro funcționează 
site-ul Institutului Teologic „Sf. Iosif” din Iaşi. 


Editura „Serafica” 


O dată cu reluarea activităţilor Provinciei Franciscane, şi editura şi-a reîn- 
ceput tipărirea de cărți, sub denumirea de „Serafica-serie nouă”. 

În momentul actual, tipărirea şi retipărirea a fost reluată pentru a-şi con- 
tinua misiunea în rândul creştinilor ei, chiar dacă provincia nu posedă o tipo- 
grafie proprie. 

Cărţile care au văzut lumina tiparului după 1990 sunt în număr de peste 100, 
multe dintre ele fiind reeditări cerute de credincioşi. 

Mesagerul sfântului Anton 


Prima apariție a Mesagerului în limba română o putem înregistra în anul 
1994, sub conducerea pr. Petru Albert, sprijinit fiind de către părinţii de la 
Padova. De atunci, revista apare cu regularitate, o dată la două luni. Scopul 
revistei este acela de a analiza anumite aspecte din viața Bisericii, universale 
şi locale, sub semnul spiritualității franciscane şi antoniene. Redactorii îşi 
propun să continue opera de evanghelizare începută de sfântul Anton. 

O notă specială a Mesagerului românesc constă în faptul că, din cei 8.000 de 
abonați actuali, 3.500 sunt din Biserica Greco-Catolică. Mesagerul sfântului 
Anton are la inimă această importantă parte a Bisericii lui Cristos şi, în 
măsura posibilităților, încearcă să se adreseze şi catolicilor de rit oriental. 
De altfel, fraţii franciscani sunt prezenţi în Ardeal şi îşi desfăşoară activitatea 
lor în mijlocul greco-catolicilor, la Oradea, Arad, Carei şi Holod. 

O revistă care apare o singură dată la două luni nu poate să fie decât una 
de analiză. Nu se poate emite nici o pretenţie în a prezenta toate evenimentele 
Bisericii locale şi nici măcar cele ale provinciei franciscane. Scopul este evan- 
ghelizarea, în conformitate cu spiritualitatea sfântului Anton. Revista doreşte 
să propună societății un mod de lectură a unor evenimente sau realități care 
să conducă la o spiritualitate sănătoasă. 

Mesagerul sfântului Anton în limba română nu este traducerea revistei 
italiene; colaboratorii sunt, de fapt, toți din România (Roman, Iaşi, Cluj, Galaţi 
şi Bucureşti). Totuşi, este o revistă ce se tipăreşte în continuare la Padova, 
datorită ajutorului pe care îl oferă părinţii franciscani de la bazilica sfântului. 
Revista se poate citi şi pe Internet, la adresa: www.msa.cnet.ro. 

EDITURI 


Editura „Presa Bună” 

Adresa: Bd Ştefan cel Mare, 26, 700064-Iaşi; tel. + fax 0232/211527; 
e-mail: cornel(Omail.dntis.ro 

Coordonator: pr. Cornel Cadar (tel. 0745/850844) 


Editura „Sapientia” 
Adresa: Str. Th. Văscăuţeanu, 6, 700462-Iaşi; tel. 0232/225228; 0232/216509; 
fax 0232/211476; e-mail: sapientia(aitre.ro; www.itre.ro 
Coordonator: pr. dr. Ştefan Lupu (tel. 0232/276132; 0744/811625; 
e-mail: slupu Qitre.tuiasi.ro) 

Editura „Serafica” 
Adresa: Str. Ştefan cel Mare, 268/B, 611040-Roman, jud. Neamţ; 

tel. 0233/741918; fax 0233/741459; e-mail: instciu@hs.ro 
Coordonatori: pr. Petru Iştoc, OFMConv. şi pr. Gheorghe Antal, OFMConv. 


Editura Misionarilor Verbiţi 

Adresa: Com. Săbăoani, jud. Neamţ, 617398-Traian; tel. 0233/735370; 
fax 0233/735448 

Coordonator: pr. Gianfranco Maronese 


PUBLICAŢII 


Lumina creştinului 

Publicaţie lunară a Diecezei Romano-Catolice de laşi 

Adresa: Bd Ştefan cel Mare, 26, 700064-Iaşi; tel. + fax 0232/211527; 
e-mail: cornel(Omail.dntis.ro; http://lumina.ercis.ro 

De la Răsărit până la Apus 

Itinerar zilnic de meditaţie şi rugăciune pentru tineri şi adulți 

Adresa: Bd Ştefan cel Mare, 26, 700064-Iaşi; tel. + fax 0232/211527; 
e-mail: cornel(Omail.dntis.ro 


Isus, prietenul copiilor 

Revistă trimestrială pentru copii a Diecezei Romano-Catolice de Iaşi 

Adresa: Bd Ştefan cel Mare, 26, 700064-Iaşi; tel. + fax 0232/211527; 
e-mail: cornel(Omail.dntis.ro 


Sub aceeaşi adresă de mai sus sunt: 
Buletin istoric 
Almanahul „Presa Bună” 
Agenda liturgică 
Calendarul Romano-Catolic 


Dialog teologic 
Revistă bianuală a Institutului Teologic Romano-Catolic „Sfântul Iosif”, Iaşi 
Adresa: Str. Th. Văscăuţeanu, 6, 700462-laşi; tel. 0232/225228; 

fax 0232/211476; e-mail: sapientia@itrc.ro; www.itrc.ro. 


Drumuri deschise 

Revistă lunară a Institutului Teologic Romano-Catolic „Sfântul Iosif”, Iaşi 

Adresa: Institutul Teologic Romano-Catolic, Str. Th. Văscăuţeanu, 6, 
'700462-Iaşi; tel. 0232/225228, 0232/216509; fax 0232/211476; 
e-mail: sapientiaitre.ro; ; www.itre.ro. 


Mesagerul sfântului Anton 
Revistă bimestrială de spiritualitate, redactată de preoţii franciscani din România 
Adresa: Str. Ştefan cel Mare, 268/B, 611040-Roman, jud. Neamţ; 

tel.+ fax 0233/7445'70; 00393387105290; 

e-mail: eugenavarvarei(& hotmail.com 

Pax et unitas 

Revistă bianuală ecumenică de dialog interreligios 

Adresa: Str. Ştefan cel Mare, 268/B, 611040-Roman, jud. Neamţ; 
tel. + fax 0233/743955; e-mail: decan@itrcf-roman.ro; 
gabreilmarius(olibero.it 


Studii franciscane 
Revistă bianuală a Institutului Teologic Romano-Catolic Franciscan 
Adresa: Str. Ştefan cel Mare, 268/B, 611040-Roman, jud. Neamţ; 

tel. 0233/743955; fax 0233/741459; e-mail: galmihai(G hotmail.com 


Viaţa consacrată 

Buletin de comuniune editat de Conferința Naţională a Superiorilor Majori 

şi de Conferința Naţională a Superioarelor Majore 

Adresa: Misionarii Verbiţi. Casa de Reculegere, com. Săbăoani, 617398-Traian, 
jud. Neamţ; tel. 0233/735370; fax 0233/735448 

Misiune şi dialog 

Buletin bilunar de formare de spiritualitate misionară 

Adresa: Misionarii Verbiţi. Casa de Reculegere, com. Săbăoani, 617398-Traian, 
jud. Neamţ; tel. 0233/735370; fax 0233/735448 


Viaţa fraternă 

Revistă semestrială de spiritualitate şi cultură franciscană, editată de studenți 

de la Institutul Teologic Romano-Catolic Franciscan din Roman 

Adresa: Str. Ştefan cel Mare, 268/B, 611040-Roman, jud. Neamț; tel. 0233/743955; 
fax 0238/741459 

Aripi de iubire 

Publicaţia tinerilor Parohiei „Sfântul Mihail”, Săbăoani 

Adresa: Parohia Romano-Catolică, Str. Orizontului, 53, 617400-Săbăoani, 
jud. Neamţ; tel. 0233/735014 


Augustiniana 
Revistă editată de Asumpţionişti 
Adresa: Casa „Sf. Augustin”, 607315-Mărgineni, Bacău 


Ave Maria 

Publicaţia tinerilor Parohiei „Sfânta Tereza a Pruncului Isus”, Gheorghe Doja 

Adresa: Parohia Romano-Catolică, com. Răcăciuni, 607484-Gheorghe Doja, 
jud. Bacău; tel. 0234/251764; fax 0234/251770 

Biserica şi viața 

Publicaţia Decanatului Romano-Catolic Bacău 

Adresa: Str. Ana Ipătescu, 2A, 600002-Bacău; tel. 0234/536660; e-mail: mflorin(&k.ro 
http://bisericasiviata.htmlplanet.com 


Buletin parohial 

Publicaţie anuală a Parohiei Romano-Catolice din Oneşti 

Adresa: Parohia Romano-Catolică, Str. Morii, 1, 601096-Oneşti, jud. Bacău; 
tel. + fax 0234/312336 

Calea speranţei 

Publicaţia tinerilor Parohiei „Preasfânta Treime”, Prăjeşti 

Adresa: Parohia Romano-Catolică, com. Traian, 607639-Prăjeşti, jud. Bacău; 
tel. 0234/222001 


Calea cea mică 

Publicaţie bianuală a Institutului Secular „Sfânta Tereza a Pruncului Isus” 

Adresa: Teodora Pantazi, Str. Elena-Doamna, nr. 24, bl. 1, ap. 5, 700398-laşi, 
jud. Iaşi; tel. 0232/255123 


Cu noi 

Publicaţia tinerilor Parohiei „Naşterea Sfintei Fecioare Maria”, Huşi-Corni 

Adresa: Parohia Romano-Catolică, str. Corni, 85, 735100-Huşi, jud. Vaslui; 
tel. 0235/481421 


Drum spre lumină 
Publicaţia comunităţii catolice din Mărgineni 
Adresa: 607315-Mărgineni-Munteni, nr. 313, jud. Bacău; tel. 0234/211689 


Ecouri din vale 

Revista Parohiei Romano-Catolice „Sfântul Mihail”, Valea Mare 

Adresa: Parohia Romano-Catolică, com. Faraoani, 6071'70-Valea Mare, jud. Bacău; 
tel. 0234/254016; e-mail: valeamare(&k.ro 


Ecouri răducănene 
Publicaţia Parohiei Romano-Catolice „Sfinţii Apostoli Petru şi Paul”, Răducăneni 
Adresa: Parohia Romano-Catolică, 70'7400-Răducăneni, jud. Iaşi; 

tel. + fax 0232/292205; http://www.ecouri-raducanene.go.ro; 

e-mail: ecouri-raducanene(“go.ro 


Gânduri moineştene 

Publicaţia Parohiei Romano-Catolice Moineşti 

Adresa: Str. Zorilor, nr. 4, Moineşti, 605400-Bacău, 
e-mail: cochiorvalentin (Oyahoo.it 


Foaie catolică 

Publicaţie a Decanatului de Trotuş 

Adresa: Parohia Romano-Catolică, Str. Pr. Eduard Sechel, nr. 1, 601096-Oneşti, 
jud. Bacău; tel. 0234/312336 


Gând senin 
Publicaţia tinerilor Parohiei Romano-Catolice „Trupul Domnului”, Gherăeşti 
Adresa: Parohia Romano-Catolică, 617205-Gherăeşti, jud. Neamţ; 

tel. 0233/746021; e-mail: gandsenin(Oyahoo.com 


Glasul din Pildeşti 

Publicaţie editată de tinerii din Pildeşti împreună cu Fraţii Şcolilor Creştine 

Adresa: Parohia Romano-Catolică, Str. Vasile Alecsandri, 41, com. Cordun, 
617136-Pildeşti, jud. Neamț; tel. 0233/748514 


Glasul nostru (a încetat să apară după noiembrie 1998) 
Revistă catolică de cultură şi probleme sociale 
Adresa: Bd Ştefan cel Mare, 26, 700064-Iaşi; tel. + fax 0232/210085 

Idealul nostru 

Revista Seminarului Teologic Liceal „Sfântul Iosif”, Bacău 

Adresa: Seminarul Teologic Liceal, Str. Republicii, 45, 600303-Bacău; 
tel. 0234/575913; tel. + fax 0234/574513 

Inima vie a Mariei 

Revista tinerilor din Parohia „Inima Neprihănită a Preasfintei Fecioare” din Roman 

Adresa: Parohia Romano-Catolică „Inima Neprihănită a Preasfintei Fecioare”, 
Str. Bogdan Dragoş, 99, 611160-Roman, jud. Neamț; tel. 033/742772 

Iubire şi speranță 

Revista Parohiei Romano-Catolice „Sfântul Francisc de Assisi”, Cleja 

Adresa: Parohia Romano-Catolică, Str. Alexandrina, 607105-Cleja, jud. Bacău; 
tel. 0234/253011 

Misionarul 

Publicaţie a Grupul Misionar „Inimă de Mamă” din laşi 

Adresa: Centrul Misionar Diecezan: Parohia Romano-Catolică, 
jud. Iaşi, 707515-Tomeşti; tel. 0232/290506 


O rază de lumină 

Revistă editată de Comunitatea Vocaţională „Sf. loan Calabria”, Răcăciuni 

Adresa: Institutul „Don Calabria”, str. CAP 607480-Răcăciuni, jud. Bacău; 
tel. 0234/251500; fax 0234/251540 


Raze de lumină 
Revista Parohiei Romano-Catolice Dofteana, jud. Bacău 
Adresa: Com. Seaca, 607160-Dofteana, jud. Bacău; tel. + fax 0234/352068 


Salezienii din România 

Publicaţie redactată în comun de Centrele Salezian „Don Bosco” din Bacău 

şi Constanţa 

Adresa: Centrul Salezian „Don Bosco”, str. Tazlăului, 9, 600372-Bacău; 
tel. + fax 0234/582330; e-mail: sdbbacau(Q mic.ro; Centrul Salezian „Don 
Bosco”, str. Veniamin Costache, 66, 900036-Constanţa; tel. 0241/516040; 
fax 0241/587198; e-mail: donbosco(agmb.ro 


Steaua dimineţii 
Revistă mariană trimestrială a Asociaţiei „Armata Maicii Domnului”, Galaţi 
Adresa: Parohia Romano-Catolică, Str. Domnească, 88, 800215-Galaţi; 

tel. 0236/413394 


Steaua dimineții 
Publicaţia Parohiei Romano-Catolice „Naşterea Sfântului loan Botezătorul”, 
Botoşani 
Adresa: Parohia Romano-Catolică, Str. Cuza Vodă, 31, 710210-Botoşani; 
tel. 0231/514482 


Tineretul creştin 

Publicaţia tinerilor Parohiei Romano-Catolice 

„Naşterea Sfântului loan Botezătorul”, Galaţi 

Adresa: Parohia Romano-Catolică, Str. Domnească, 88, 800215-Galaţi; 
tel. 0236/413394 

Zbor spre înalt 
Revista Parohiei „Sfânta Tereza a Pruncului Isus” laşi 
Adresa: Parohia „Sfânta Tereza a Pruncului Isus”, Şos. Nicolina, 6, 700733-laşi 


ALTE PUBLICAȚII ÎN LIMBA ROMÂNĂ 


Cuvânt românesc 

Buletin pentru comunitatea catolică de limba română, Israel 

Adresa: Rehov Nachman Mibraslav, 13, 68089 Jaffa-Tel. Aviv — Israel; 
tel. 009'72/3/5083452 

Cuvânt şi viață 

Publicaţia comunităţii catolice din Spania 

Adresa: Episcopia din Lleida, Spania 

Realitatea românească 


Publicația românească destinată tuturor românilor 
din Alta Vale del Tevere, Italia 


LIBRĂRII 


Librăria „Presa Bună” 

Adresa: Bd Ştefan cel Mare, 26, 700064-Iaşi; tel. 0232/212003, int. 67 

Librăria „Sapientia” 

Adresa: Str. Th. Văscăuţeanu, 6, 700462-Iaşi; tel. 0232/225228; 0232/216509; 
fax 0232/211476 


Librăria Franciscanilor din Roman 

Adresa: Str. Ştefan cel Mare, 268/B, 611040-Roman, jud. Neamț; tel. 0233/741918; 
fax 0233/741459; e-mail: instciu(Ohs.ro 

Librăria Verbiţilor din Traian 

Adresa: Com. Săbăoani, jud. Neamţ, 617398-Traian; tel. 0233/735370; 
fax 0233/735448 

Librăria Bacău 

Adresa: Str. Ana Ipătescu, 2A, 600002-Bacău, jud. Bacău; tel. 0234/136660; 
fax 0234/171583 

Librăria „Sfântul Vincențiu de Paul” din Oneşti 

Adresa: Str. Morii, 1, 601096-Oneşti, jud. Bacău; tel. + fax 0234/312336; 
e-mail: PRCOnesti(Qeasynet.ro 


SITE-URI INTERNET 


www.ercis.ro 
site-ul Diecezei de Iaşi 


www .itre.ro 
site-ul Institutului Teologic „Sf. Iosif” din laşi 

www.itref-roman.ro 
site-ul Institutului Teologic Franciscan din Roman 


www.ofmconv.ro 
site-ul Provinciei Franciscanilor Conventuali „Sfântul Iosif” 


www.romcatil.cnet.ro 
site-ul comunității catolice din Israel 


www.parohia-raducaneni.go.ro; www.ecouri-raducanene.go.ro 
site-ul parohiei, respectiv revistei Parohiei Răducăneni 


www.geocities.com/catolicasiret.ro 
site-ul Parohiei Siret 


www.valeamare.cnet.ro 
site-ul Parohiei Valea Mare 


www.sfterezaiasi.cnet.ro 
site-ul Parohiei „Sf. Tereza a Pruncului Isus” — laşi 


www.sfantoniasi.cnet.ro 
site-ul Parohiei „Sf. Anton de Padova” — laşi 


www.ciresoaia.cnet.ro 

site-ul Parohiei Cireşoaia 
www.actiuneacatolica.cnet.ro 
site-ul Acţiunii Catolice 


www.catolicafocsani.fec.ro 
site-ul Parohiei Focşani 


www.tereza.go.ro 
site-ul Parohiei „Sf. Tereza a Pruncului Isus” — Piatra Neamţ 


Alte site-uri utile 


www.arcb.ro 
site-ul Arhidiecezei Romano-Catolice de Bucureşti 


www.bru.ro 
site-ul oficial al Bisericii Române Unite cu Roma, Greco-Catolică 


www.greek-catholic.ro 
site-ul neoficial al Bisericii Române Unite cu Roma, Greco-Catolică 


www.catholica.ro 
portal catolic de informare 


www iezuiti.ro 

site-ul Societăţii lui Isus din România 
www.caritas.org.ro 

Pagina oficială Caritas România 


www.tic.ro 
pagina Organizaţiei de Tineret a Arhidiecezei Romano-Catolice de Bucureşti 

www.sfantacruce.ro 
pagina Parohiei „Sfânta Cruce” Bucureşti 


www.murialdo.org/romania_site/index.htm 
pagina Fraternității Murialdo 
www.bucurestiinoi.ro 

pagina Parohiei Bucureştii Noi 


www.vatican.va 
site-ul oficial al Vaticanului 


www.clerus.org 
site-ul Congregaţiei pentru Cler (bibliotecă de documente) 


www.chiesacattolica.it 
site-ul Bisericii Catolice din Italia 


www.petersnet.net 
director de site-uri catolice 


www.catholic-pages.com 
director de site-uri catolice 


www.zenit.org 
agenţie catolică de ştiri 


WWW.cwnews.com 
agenţie catolică de ştiri 


RADIO VATICAN 


Emite în 40 de limbi, printre care şi în limba română, zilnic, între orele 21.00 
şi 21.20; dimineaţa (în reluare) între orele 7.20 şi 7.40, în benzile de unde scurte cu 
lungimile de 41 m şi 49 m, respectiv 7365 şi 6185 kHz, şi pe unde medii, pe frecvența 
de 1611 kHz (186 m). Seara se transmite, în zona Romei, şi în FM - 96,3 MHz. Dumi- 
nica şi în marile sărbători, sfânta Liturghie în ritul bizantin român, începând de la 
ora 9.10 până la 9.45, pe unde medii pe frecvența de 1530 Khz (196 m) şi pe unde 
scurte, cu lungimile de 41 m şi 31 m, respectiv 7250 şi 9645 kHz, iar în zona Romei, 
în FM - 93,3 MHz. Programul cuprinde zilnic: informaţii din activitatea Sfântului 
Părinte şi a Sediului Apostolic, ştiri din viața Bisericii Catolice şi din lumea creştină 
în general, teme de spiritualitate şi aprofundarea credinţei, consideraţii omiletice la 
duminicile şi sărbătorile de poruncă după calendarul roman. 

Pr. Anton Lucaci: „Domus Internationalis Paulus VI”, Via della Scrofa, 70, 
00186-homa, Italia, tel. 0039/06/69884763; fax 0039/06/69884565, 
0039/06/398619, email: vati240(vatiradio.va; prorom(vatiradio.va 

Scrisorile cu sugestiile ascultătorilor pot fi trimise pe adresa: 

Radio Vatican: Programul Român, 00120 — Città del Vaticano; 
tel. 0039/06/698.84763; fax 0039/06/698.84565; http: //www.vatican.va; 
http: //wm.org./vatican-radio 


Note: A început să emită acum 55, de ani în martie. Primul crainic: Mons. Pamfil 
Carnaţiu. Din 1948 emite zilnic, apoi s-a difuzat şi Liturghia greco-catolică. Din 1957, 
există arhivă. 


